b"\n_START_ARTICLE_\nFirebase\n_START_SECTION_\nAjalugu\n_START_PARAGRAPH_\nFirebase arenes v\xc3\xa4lja ettev\xc3\xb5ttest Envolve, mis oli James Tamplini ja Andrew Lee 2011. aastal loodud idufirma. Envolve pakkus arendajatele API, mis v\xc3\xb5imaldas veebivestluste funktsioone oma veebilehtedesse integreerida. P\xc3\xa4rast vestlusteenuse k\xc3\xa4ivitamist leidsid Tamplin ja Lee, et seda kasutati ka taotluseandmete edastamiseks, mis ei olnud vestluss\xc3\xb5numid. Arendajad kasutasid Envolve\xe2\x80\x99i, et s\xc3\xbcnkroonida rakenduste andmed reaalajas nende kasutajate vahel. Tamplin ja Lee otsustasid eraldada vestluss\xc3\xbcsteemi ja selle reaalajas toimiva arhitektuuri. Nad asutasid Firebase\xe2\x80\x99i eraldi ettev\xc3\xb5ttena 2012. aasta aprillis._NEWLINE_Firebase Inc. sai stardiraha kokku 2012. aasta mais. 2013. aasta juunis sai ettev\xc3\xb5te t\xc3\xa4iendavat rahastust l\xc3\xa4bi Series A fundingu. 2014. aasta oktoobris ostis Google Firebase\xe2\x80\x99i. 2015. aasta oktoobris omandas Google Divshoti ning \xc3\xbchendas selle Firebase'i meeskonnaga. Sestpeale kui Firebase'ist sai Google'i osa, on ettev\xc3\xb5te kasvanud ja laiendanud oma teenuseid, muutudes mobiilseadmete arendajate \xc3\xbchtseks platvormiks. Firebase integreerub n\xc3\xbc\xc3\xbcd mitmete teiste Google'i teenustega, pakkudes arendajatele laiemaid tooteid ja teenuseid. 2017. aasta jaanuaris omandas Google Twitterilt ettev\xc3\xb5tted Fabric ja Crashlytics, et \xc3\xbchendada nende teenused Firebase'i meeskonnaga.\n_START_SECTION_\nFirebase Analytics\n_START_PARAGRAPH_\nFirebase Analytics on rakenduse m\xc3\xb5\xc3\xb5tmise lahendus, mis annab arendajale \xc3\xbclevaate rakenduse kasutamisest ja kasutajate kaasamisest.\n_START_SECTION_\nFirebase cloud messaging\n_START_PARAGRAPH_\nVarasema nimega Google Cloud Messaging (GCM), Firebase Cloud Messaging (FCM) on mitmeplatvormiline lahendus, mis on m\xc3\xb5eldud s\xc3\xb5numite ja teadete saatmiseks Androidi, iOS-i ja veebirakenduste jaoks.\n_START_SECTION_\nFirebase Auth\n_START_PARAGRAPH_\nFirebase Auth on teenus, mis v\xc3\xb5imaldab autentida kasutajaid, kes kasutavad ainult kliendipoolset koodi. See toetab sellistesse suhtlusv\xc3\xb5rgustikesse nagu Facebook, GitHub, Twitter ja Google sisselogimise pakkujaid. Lisaks sisaldab see kasutajate halduss\xc3\xbcsteemi, mille abil arendajad saavad lubada kasutaja autentimist Firebase'i salvestatud e-posti ja parooliga.\n_START_SECTION_\nRealtime Database\n_START_PARAGRAPH_\nFirebase pakub reaalajas andmebaasi ja tagaprogrammi (backend) teenust. Teenus pakub rakenduste arendajatele API-d, mis v\xc3\xb5imaldab rakenduste andmeid klientide vahel s\xc3\xbcnkroonida ja salvestada Firebase\xe2\x80\x99i pilve. Ettev\xc3\xb5te pakub kliendibaasi, mis v\xc3\xb5imaldab integreerimist Androidi, iOS-i, JavaScripti, Java, Ojective-C, Swift ja Node.js'i rakendustega. Andmebaasi p\xc3\xa4\xc3\xa4seb juurde ka REST API-ga. REST API kasutab Server-Sent Eventsi protokolli, mis on HTTP-\xc3\xbchenduste loomiseks kasutatav API serverite push-m\xc3\xa4rguannete vastuv\xc3\xb5tmiseks. Reaalajap\xc3\xb5hise andmebaasi kasutavad arendajad saavad oma andmeid kaitsta, kasutades ettev\xc3\xb5tte serverisiseseid turvareegleid.\n_START_SECTION_\nFirebase Storage\n_START_PARAGRAPH_\nFirebase'i andmetalletus pakub Firebase rakendustele turvalist failide \xc3\xbcles- ja allalaadimist, s\xc3\xb5ltumata v\xc3\xb5rgu kvaliteedist. Arendaja saab seda kasutada piltide, heli, video v\xc3\xb5i muu kasutaja loodud sisu salvestamiseks. Firebase Storage\xe2\x80\x99it toetab Google Cloud Storage.\n_START_SECTION_\nFirebase Hosting\n_START_PARAGRAPH_\nFirebase Hosting on staatiline ja d\xc3\xbcnaamiline veebimajutusteenus, mis k\xc3\xa4ivitati 13. mail 2014. See toetab staatiliste failide nagu CSS, HTML, JavaScript ja muu hostimist ning lisaks d\xc3\xbcnaamilist Node.js\xe2\x80\x99i toetust pilvefunktsioonide kaudu. Teenus toimetab faile sisuedastuse v\xc3\xb5rgu (CDN) kaudu, kasutades selleks HTTP Secure (HTTPS) ja Secure Sockets Layeri (SSL) kr\xc3\xbcptimist. Firebase on partner Fastlyiga, mis on CDN, et pakkuda CDN toel Firebase Hostingut. Ettev\xc3\xb5te v\xc3\xa4idab, et Firebase Hosting kasvas v\xc3\xa4lja klientide soovidest; arendajad kasutasid Firebase\xe2\x80\x99i reaalajas andmebaasi p\xc3\xa4rast, kuid vajasid kohta, kus hostida oma sisu.\n_START_SECTION_\nFirebase Test Lab for Android\n_START_PARAGRAPH_\nAndroid Firebase Test Lab pakub pilvep\xc3\xb5hist infrastruktuuri Android-rakenduste testimiseks. \xc3\x9che operatsiooniga saavad arendajad algatada oma rakenduste testimise mitmesugustes seadmetes ja seadistustes. Testi tulemused \xe2\x80\x93 sealhulgas logid, videod ja ekraanipildid \xe2\x80\x93 tehakse Firebase'i projekti konsoolis k\xc3\xa4ttesaadavaks. Isegi kui arendaja ei ole oma rakenduse jaoks kirjutanud \xc3\xbchtegi testkoodi, v\xc3\xb5ib Test Lab testida rakendust automaatselt.\n_START_SECTION_\nFirebase Crash Reporting\n_START_PARAGRAPH_\nCrash Reporting koostab \xc3\xbcksikasjalikud aruanded rakenduses esinevate vigade kohta. Vead r\xc3\xbchmitatakse samalaadsete pinuj\xc3\xa4lgede j\xc3\xa4rgi klastriteks ja neid kohendatakse rakenduse kasutajale avalduva m\xc3\xb5jude raskusastme j\xc3\xa4rgi. Lisaks automaatsetele aruannetele saab arendaja logida kohandatud s\xc3\xbcndmusi, et paremini m\xc3\xb5ista, mis v\xc3\xb5is p\xc3\xb5hjustada programmi kokkujooksmist.\n_START_SECTION_\nFirebase Notifications\n_START_PARAGRAPH_\nFirebase Notifications on teenus, mis v\xc3\xb5imaldab mobiilrakenduste arendajatel sihitud kasutajaid teavitada ja seda tasuta.\n_START_SECTION_\nFirebase App Indexing\n_START_PARAGRAPH_\nFirebase rakenduste indekseerimine, varem Google'i rakenduste indekseerimine, paneb rakenduse Google'i otsingusse. Rakenduste indekseerimise lisamine soodustab rakenduste tulemusi Google'i otsingus ning pakub ka p\xc3\xa4ringu automaatt\xc3\xa4itmist.\n_START_SECTION_\nFirebase Dynamic Links\n_START_PARAGRAPH_\nFirebase d\xc3\xbcnaamilised lingid on nutikad URL-id, mis d\xc3\xbcnaamiliselt muudavad k\xc3\xa4itumist, et pakkuda parimat kogemust erinevatel platvormidel.\n_START_SECTION_\nFirebase Invites\n_START_PARAGRAPH_\nFirebase kutsed on mitmeplatvormiline lahendus isikup\xc3\xa4rastatud e-posti ja SMS-kutsete saatmiseks. J\xc3\xa4lgida saab ka kutsete vastuseid ja m\xc3\xb5\xc3\xb5ta kutsete m\xc3\xb5ju.\n_START_SECTION_\nFirebase Remote Config\n_START_PARAGRAPH_\nFirebase'i kaugkonfiguratsioon on pilveteenus, mis v\xc3\xb5imaldab arendajatel muuta nende rakenduste k\xc3\xa4itumist ja v\xc3\xa4limust, ilma et kasutaja peaks rakenduse v\xc3\xa4rskenduse alla laadima.\n_START_SECTION_\nAdwords\n_START_PARAGRAPH_\nAdwords on Google\xe2\x80\x99i veebip\xc3\xb5hine reklaamiteenus, mis v\xc3\xb5imaldab arendajatel suunata reklaame Firebase Analyticsi teenust kasutavatele kasutajatele.\n_START_SECTION_\nAdmob\n_START_PARAGRAPH_\nAdmob on Google'i toode, mis integreerub Firebase'i vaatajaskonnaga."